ai4bharat/Pralekha huggingface dataset:
पंतप्रधान कार्यालय
माजी सनदी अधिकारी एन. विठ्ठल यांच्या निधनाबद्दल पंतप्रधानांनी व्यक्त केला शोक
नवी दिल्ली, 3 ऑगस्ट 2023
पंतप्रधान नरेंद्र मोदी यांनी माजी सनदी अधिकारी एन. विठ्ठल यांच्या निधनाबद्दल शोक व्यक्त केला आहे.
“विविध क्षेत्रात भारताच्या विकासाचा मार्ग समृद्ध करणारे उत्कृष्ट प्रशासकीय अधिकारी म्हणून श्री एन. विठ्ठलजी कायम स्मरणात राहतील. त्यांनी गुजरातमधील कारकिर्दीत गुजरातच्या विकासात मोलाची भूमिका बजावली. त्यांच्या निधनाने तीव्र दु:ख झाले आहे. त्यांचे कुटुंबीय आणि मित्रांप्रति सहवेदना. ओम शांती.”
S.Patil/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते झारखंड मधील जमशेदपूर, येथे 3843 कोटी रुपयांच्या 10 राष्ट्रीय महामार्ग प्रकल्पांचे उद्घाटन आणि पायाभरणी
नवी दिल्ली, 23 मार्च 2023
केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते आज झारखंडमधील जमशेदपूर येथील बिष्टुपूर येथे 3843 कोटी रुपये खर्चाच्या 220 किमी लांबीच्या 10 राष्ट्रीय महामार्ग प्रकल्पांचे उद्घाटन आणि पायाभरणी करण्यात आली.
झारखंडमधील रांची-जमशेदपूर मार्गावरील काली मंदिर ते बालिगुमा हा पहिला चौपदरी डबल डेकर उन्नत मार्ग 1876 कोटी रुपये खर्चून बांधण्यात आला असून त्यामुळे 45 मिनिटांचा प्रवास 5 मिनिटांत पूर्ण होईल.
रांची ते जमशेदपूर आंतर कॉरिडॉरमुळे पश्चिम बंगाल ते ओडिशा यांच्यातील दळणवळण सुधारेल, असे गडकरी यांनी सांगितले. हा कॉरिडॉर रांची शहराला बायपास करेल आणि दिल्ली-कोलकाता महामार्ग  आणि पूर्व-पश्चिम कॉरिडॉर  ला जोडेल, त्यामुळे जमशेदपूर ते कोलकाता असा थेट संपर्क प्रस्थापित होईल, असे ते म्हणाले. कोलाविरा रस्त्याच्या निर्मितीमुळे, पश्चिम सिंगभूम जिल्ह्यातील हतगमरिया ते बोकना हाथीचौक  हा मार्ग नक्षलग्रस्त भाग आणि महत्त्वाकांक्षी जिल्ह्यांना अधिक चांगली संपर्क सुविधा प्रदान करेल, असे ते म्हणाले.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
अर्थ मंत्रालय
‘तुरंत कस्टम’ अंतर्गत ‘सीबीआयसी’कडून पूर्णपणे कागद विरहीत निर्यात सुविधा
नवी दिल्ली, 23 जून 2020
सीमाशुल्क विभागाने निर्यातीला परवानगी दिल्यानंतर निर्यातदाराला इलेक्ट्रॉनिकली पाठवण्यात येणाऱ्या, सुरक्षित क्यूआर कोड असलेल्या शिपिंग बिलचे सीबीआयसी, केंद्रीय अप्रत्यक्ष कर आणि सीमाशुल्क मंडळाचे अध्यक्ष अजित कुमार यांनी काल अनावरण केले. यामुळे निर्यातीच्या पुराव्यासाठी निर्यातदाराला सीमाशुल्क अधिकाऱ्यापर्यंत पोहोचण्याची आवश्यकता राहणार नाही. तसेच यामुळे सीमाशुल्क निर्यात विषयक संपूर्ण प्रक्रिया सुरवाती पासून अखेरपर्यंत म्हणजे, शिपिंग बिल दाखल करण्यापासून ते निर्यातीला परवानगी देण्याच्या अंतिम आदेशापर्यंत पर्यंत इलेकक्ट्रॉनिक होत आहे.
‘तुरंत कस्टम्स’ या एकछत्री कार्यक्रमांतर्गत व्यक्ती निरपेक्ष, कागदविरहीत व प्रत्यक्ष संपर्क रहित कस्टम्स प्रती सीबीआयसीची कटिबद्धता पूर्ण करण्याच्या दिशेने उचललेले आणखी एक पाऊल आहे. आयातदार, निर्यातदार व इतर संबंधिताचा वेळ तसेच पैसा वाचवा, यासाठी डिजिटल तंत्रज्ञानाचा वाढता वापर, यावर ही सुधारणा आधारित आहे; यामुळे जागतिक बँकेच्या ‘डुइंग बिझनेस’ अहवालाच्या सीमापार व्यापार निकषात भारताच्या क्रमवारीत सुधारणा झाली आहे.
आयातीसाठी 15 एप्रिल 2020 पासून कागद विरहीत दस्तावेज सुरु करण्यात आले आहेत; त्याच धर्तीवर आता निर्यातदारासाठीही कागद विरहीत दस्तावेजीकरण सुरु करण्यात येत आहे. शिपिंग बिल इलेक्ट्रोनिकली पाठवल्यामुळे या कागदपत्राच्या छापील प्रती घेण्याची सध्याची आवश्यकता आता राहणार नाही. यामुळे ‘ग्रीन कस्टम’ साठी प्रोत्साहन मिळणार आहे. आणखी महत्वाचे म्हणजे यासाठी निर्यातदाराला कस्टम हाउसला प्रत्यक्ष भेट देण्याचे कारण राहणार नाही; त्याला यावेळेचा आपल्या व्यापाराला प्रोत्साहन देण्यासाठी उपयोग करता येईल.
सीमाशुल्क मंजुरी अधिक पारदर्शी व वेगवान व्हावी, यासाठी तंत्रज्ञानाशी सांगड घालणारा हा उपक्रम असल्याची माहिती, अजित कुमार यांनी दिली. फेसलेस म्हणजे व्यक्तीनिरपेक्ष मुल्यांकन हा महत्वाचा घटक असणाऱ्या ‘तुरंत कस्टम’ची संपूर्ण देशभरात वेगवेगळ्या टप्यात 1 जानेवारी 2021 पर्यंत अंमलबजावणी करण्यात येणार आहे.
S.Pophale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 223
कृषी मंत्रालय
पीएमएफबीवाय आणि पीएमकेएसवाय साठी निधीचे वाटप
नवी दिल्ली, 13 फेब्रुवारी 2021
केंद्र सरकारचे विविध कार्यक्रम / योजनांच्या अंमलबजावणीसाठी उपलब्ध संसाधने आणि प्राधान्यक्रमाच्या आधारे संसदेच्या मंजुरीने अर्थसंकल्पीय तरतूद करण्यात येते. गेल्या काही वर्षात या विभागासाठी करण्यात आलेल्या अर्थसंकल्पीय तरतुदीमध्ये खाली दिल्याप्रमाणे अभूतपूर्व वाढ झाली आहे.

|
|
Name of Department
|
|
2018-19
|
|
2019-20
|
|
2020-21
|
|
DAC&FW
|
|
46700.00
|
|
130485.21
|
|
134399.77
|
||
|
|
|
S.No
|
|
Year
|
|
Per Drop More Crop
component of PMKSY

|
|
Pradhan Mantri Fasal Bima Yojana 

|
|
1.
|
|
2016-17
|
|
2340.00
|
|
5501.15
|
|
2.
|
|
2017-18
|
|
3400.00
|
|
9000.75
|
|
3.
|
|
2018-19
|
|
4000.00
|
|
13014.15
|
|
4.
|
|
2019-20
|
|
3500.00
|
|
14000.00
केंद्रिय कृषी आणि शेतकरी कल्याण मंत्री नरेंद्रसिंह तोमर यांनी राज्यसभेत लेखी उत्तरात ही माहिती दिली आहे.S.Patil/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 80
भारतीय निवडणूक आयोग
अरुण गोयल यांनी नवे निवडणूक आयुक्त म्हणून पदभार स्वीकारला
नवी दिल्ली, 21 नोव्हेंबर 2022
अरुण गोयल यांनी आज भारताचे नवे निवडणूक आयुक्त म्हणून पदभार स्वीकारला.
सध्या नेपाळमध्ये सुरु असलेल्या राष्ट्रीय निवडणुकांसाठी आंतरराष्ट्रीय निरीक्षक म्हणून काम पाहत असलेले मुख्य निवडणूक आयुक्त राजीव कुमार यांनी व्यक्तिशः अरुण गोयल यांना फोन करून त्यांच्या नियुक्तीबद्दल अभिनंदन केले. निवडणूक आयोगामध्ये त्यांचे स्वागत करताना कुमार म्हणाले की, गोयल यांचा अफाट आणि वैविध्यपूर्ण प्रशासकीय अनुभव निवडणूक प्रक्रिया अधिक सर्वसमावेशक, सुगम्य आणि सर्वांना सहभागी करून घेण्याच्या आयोगाच्या प्रयत्नांना अधिक बळ देईल.
अरुण गोयल,आयएएस 
- इंग्लंड मधील केंब्रिज विद्यापीठाच्या चर्चिल महाविद्यालयामधून विकास अर्थशास्त्रात डिस्टिंक्शनसह पदव्युत्तर पदवी
- एम.एस्सी. गणित
भारत सरकारच्या सेवेतील नेमणुका
- सचिव, अवजड उद्योग मंत्रालय 2020 – 2022

- सचिव, सांस्कृतिक मंत्रालय 2018 - 2019
- एएस आणि एफए , कामगार आणि रोजगार मंत्रालय 2017
- उपाध्यक्ष, दिल्ली विकास प्राधिकरण 2015 - 2016
- सहसचिव, वित्त मंत्रालय, महसूल विभाग 2012 - 2014
- सहसचिव, शहरी विकास मंत्रालय 2011
पंजाब सरकारमध्ये नेमणुका
- प्रधान सचिव  2010
- प्रधान सचिव  2007 - 2009
- सचिव, व्यय विभाग 2006
- व्यवस्थापकीय संचालक, पंजाब उद्योग आणि निर्यात 2003 - 2005
महामंडळ
- व्यवस्थापकीय संचालक, पंजाब वेअरहाऊसिंग महामंडळ 2001 - 2002
- जिल्हा निवडणूक अधिकारी/जिल्हाधिकारी, लुधियाना 1995 - 2000
- व्यवस्थापकीय संचालक, चंदीगड औद्योगिक आणि पर्यटन विकास महामंडळ 1994
- जिल्हा निवडणूक अधिकारी/जिल्हाधिकारी, भटिंडा 1993
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 784
पंतप्रधान कार्यालय
पद्म पुरस्कार जाहीर झालेल्या सर्व मान्यवरांचे पंतप्रधानांकडून अभिनंदन
नवी दिल्ली, 25 जानेवारी 2022
यंदा, म्हणजेच वर्ष 2022 साठीचे पद्म पुरस्कार जाहीर झालेल्या सर्व मान्यवरांचे पंतप्रधान नरेंद्र मोदी यांनी अभिनंदन केले आहे.
“ज्या सर्व मान्यवरांना पद्म पुरस्कार जाहीर करण्यात आला आहे त्या सर्वांचे खूप खूप अभिनंदन! त्यांच्या क्षेत्रातील त्यांचे कार्य आणि कामगिरीचा संपूर्ण देशाला कौतूक आहे. त्यांनी समाजाला दिलेल्या योगदानाबद्दल भारताला त्यांचा अभिमान वाटतो,” असे पंतप्रधानांनी आपल्या ट्वीट मध्ये म्हटले आहे.
Jaydevi PS/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
रायगडच्या सीजीएसटी आयुक्तालयाकडून बेकायदेशीर जीएसटी इनपुट टॅक्स क्रेडिट घोटाळा उघड- एकाला अटक
मुंबई प्रदेशाच्या रायगड सीजीएसटी अर्थात केंद्रीय वस्तू आणि सेवा कर आयुक्तालयातील अधिकाऱ्यांनी बनावट इनपुट टॅक्स क्रेडिट घोटाळा उघड केला. या प्रकरणी एका 29 वर्षीय व्यक्तीला अटक करण्यात आली. या व्यक्तीने 15 पेक्षा जास्त बनावट कंपन्या स्थापन करून 180 कोटी रुपयांच्या बनावट पावत्या तयार करून बेकायदेशीररीत्या 33 कोटी रुपयांपेक्षा जास्त इनपुट टॅक्स क्रेडीटचा लाभ घेतल्याचा त्याच्यावर आरोप आहे.
या प्रकरणातल्या आरोपीला 05 मार्च 2022 रोजी सीजीएसटी कायदा 2017 मधील कलम 69 अंतर्गत, केलेल्या गुन्ह्यासाठी कलम 132 अंतर्गत अटक करण्यात येऊन पनवेलच्या न्यायदंडाधिकाऱ्यांच्या समोर हजर करण्यात आले आणि त्यानंतर त्याला 14 दिवसांची न्यायालयीन कोठडी सुनावण्यात आली.
सीजीएसटी आयुक्तालयाने गेल्या पंधरा दिवसांमध्ये केलेल्या कारवाईत अटक करण्यात आलेली ही तिसरी व्यक्ती आहे. याआधी कळंबोली येथे मेसर्स अशोक मेटल स्क्रॅप आणि मेसर्स झैद एंटरप्रायझेस या दोन कंपन्यांच्या मालकांना अटक करण्यात आली होती. या दोन्ही कंपन्यांनी मेटल स्क्रॅपचा व्यापार करताना 25 कोटी रूपयांच्या इनपुट टॅक्स क्रेडिट घोटाळा केला आणि 135 कोटी रूपयांच्या बनावट पावत्या तयार केल्या होत्या.
वर उल्लेख केलेल्या कारवाईशिवाय, याच प्रकारच्या आधी घडलेल्या गुन्ह्यांचे विश्लेषण तसेच डेटा अनॅलिटीक्स आणि नेटवर्क विश्लेषण यांसारख्या साधनांचा वापर करून विभागाचे अधिकारी नवी मुंबईच्या तळोजा भागात नव्याने सुरु होत असलेल्या आणि येथून व्यवहार करत असलेल्या अशा अनेक बनावट कंपन्यांवर नजर ठेवून आहेत.
येत्या काळात सीजीएसटी विभाग बेकायदेशीर व्यवहार करणाऱ्या आणि कर चुकवेगिरी करणाऱ्या व्यक्तींविरुद्धची मोहीम अधिक तीव्र करणार आहे.
पंतप्रधान कार्यालय
पंतप्रधानांनी 'आदी महोत्सवा' बाबत व्यापक रुचीबद्दल आनंद व्यक्त केला.
पंतप्रधान नरेंद्र मोदी यांनी 'आदी महोत्सवा' बाबत व्यापक रुचीबद्दल आनंद व्यक्त केला आहे. लोकसभेचे खासदार डॉ. भोला सिंह यांनी 'आदी महोत्सव' ला भेट दिल्यानंतर त्याबद्दलची माहिती ट्विट केली आहे, त्या ट्विटला पंतप्रधानांनी उत्तर दिले आहे. या महोत्सवाचे आयोजन अतिशय चांगल्या पद्धतीने केले असून तिथे तुम्हाला संपूर्ण भारतातील आदिवासी संस्कृतीविषयी अप्रतिम सादरीकरण पाहायला मिळेल, असे सिंह यांनी आपल्या ट्विट मध्ये म्हटले आहे.
पंतप्रधानांनी ट्विट केले;
"तुम्ही आदी महोत्सवाला भेट दिली हे पाहून आनंद झाला. आदिवासी समाजाची संस्कृती आणि त्यांच्या आहाराशी निगडित तुमचा अनुभव उत्साहवर्धक आहे. "
गृह मंत्रालय
केंद्रीय गृहमंत्री अमित शहा यांच्या अध्यक्षतेखालील उच्चस्तरीय समितीची पाच राज्यांना 1,751.05 कोटी रुपयांचे अतिरिक्त केंद्रीय मदत देण्यास मान्यता
महापूर, भूस्खलन आणि रब्बी 2019-20 हंगामामध्ये झालेल्या गारपिटीमुळे झालेल्या नुकसान भरपाईसाठी आसाम, अरूणाचल प्रदेश, ओडिशा, तेलंगणा आणि उत्तर प्रदेश यांना मदत निधी
नवी दिल्ली, 29 जानेवारी 2021
केंद्रीय गृहमंत्री अमित शहा यांच्या अध्यक्षतेखालील उच्चस्तरीय समितीने राष्ट्रीय आपत्ती प्रतिसाद निधी  म्हणून पाच राज्यांना अतिरिक्त केंद्रीय मदत निधी मंजूर केला आहे. महापूर, भूस्खलन आणि 2019-20 रब्बी हंगामामध्ये झालेल्या गारपिटीमुळे आसाम, अरूणाचल प्रदेश, ओडिशा, तेलंगणा आणि उत्तर प्रदेश या राज्यांना खूप मोठा आर्थिक फटका बसला, त्यामुळे या राज्यांना विशेष मदत जाहीर करण्यात आली आहे, अशी माहिती केंद्रीय गृहमंत्री अमित शहा यांनी दिली. महापूर आणि गारपिट या नैसर्गिक आपत्तीमुळे संकटात सापडलेल्या या पाचही राज्यातल्या आमच्या बंधू-भगिनींना मदत करण्याचा संकल्प पंतप्रधान नरेंद्र मोदी यांच्या नेतृत्वाखालील सरकारने केला आहे, त्यामुळे या राज्यांना अतिरिक्त निधी देण्यात येणार असल्याचे शहा यांनी सांगितले.
उच्चस्तरीय समितीने राष्ट्रीय आपत्ती प्रतिसाद निधीमधून 1,751.05 कोटी रूपयांचा निधी पाच राज्यांसाठी मंजूर केला आहे.
महापूर, भूस्खलन या घटना 2020 मध्ये झाल्या. त्यामुळे झालेल्या नुकसान भरपाईसाठी आसामला 437.15 कोटी रुपये, अरूणाचल प्रदेशला 75.86 कोटी रुपये, ओडिशाला 320.94 कोटी रूपये. तेलंगणासाठी 245.96 कोटी रुपये अआणि उत्तर प्रदेशासाठी 386.06 कोटी रुपयांचा निधी देण्यात आला आहे.
रब्बी हंगाम 2019-20 मध्ये गारपिटीमुळे झालेले नुकसान लक्षात घेऊन उत्तर प्रदेशासाठी 285.08 कोटींचा निधी मंजूर करण्यात आला आहे.
या पाचही राज्यांमध्ये आलेल्या आपत्तीनंतर केंद्र सरकारने आंतरमंत्रीय केंद्रीय पथकाची पाहणीसाठी नियुक्ती केली होती. नैसर्गिक संकटाने प्रभावित झालेल्या राज्यांकडून येणा-या प्रस्तावाची अथवा निवेदनाची वाट न पाहता केंद्रीय पाहणी पथकाने पाहणी केली. या व्यतिरिक्त 2020-21 या आर्थिक वर्षामध्ये केंद्र सरकारने ‘एसडीआरएफ’मधून 28 राज्यांसाठी 19,036.43 कोटींचा निधी दिला आहे. आणि एनडीआरएफच्यावतीने 11 राज्यांना 4,409.71 कोटी रुपये मदतनिधी देण्यात आला आहे.G.Chippalkatti/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
आरोग्य आणि कुटुंब कल्याण मंत्रालय
भारतातल्या सक्रिय कोविड रूग्णांमध्ये 2.50 लाखांपर्यंत घट; एकूण 2.43 टक्के रूग्ण
जगभरामध्ये भारतात सर्वाधिक - 99 लाखांपेक्षा जास्त रूग्ण बरे झाल्याची नोंद
नवी दिल्ली, 2 जानेवारी 2021
भारतामध्ये दररोज जितक्या लोकांना कोरोनाची बाधा होते, त्याच्यापेक्षा जास्त संख्येने कोरोनाचे रूग्ण बरे होत आहेत. हा कल सातत्याने कायम आहे. भारतामध्ये सक्रिय कोरोनारूग्णांची संख्या आता 2.50 लाखांपर्यंत खाली आली आहे. आज देशात 2,50,183 कोरोनाचे रूग्ण आहेत.
भारतामध्ये कोरोनाच्या सक्रिय रूग्ण रूग्णांचे प्रमाण 2.5 टक्क्यांपेक्षा कमी म्हणजे 2.43 टक्के आहे.
गेल्या चोवीस तासांमध्ये भारतामध्ये 19,079 जणांना कोविड झाल्याचे निष्पन्न झाले. तर या आजारातून 22,926 बरे झाले आहेत. कोविड सक्रिय रूग्णसंख्येत 4,071 ने घट झाली आहे.
केरळ, महाराष्ट्र, उत्तर प्रदेश, पश्चिम बंगाल आणि छत्तीसगड या पाच राज्यांमध्ये मिळून सक्रिय कोरोना रूग्णांचे प्रमाण देशातील रुग्णसंख्येच्या 62 टक्के आहे.
गेल्या सात दिवसांमध्ये प्रतिदशलक्ष लोकसंख्येमागे भारतात सर्वात कमी कोरोना बाधितांची संख्या  नोंदली गेली आहे. गेल्या सात दिवसांत ब्राझिल, रशिया, फ्रान्स, इटली, अमेरिका आणि यू. के. या देशांमध्ये प्रतिदशलक्ष लोकसंख्येमागे कोरोना बाधितांची संख्या जास्त आहे.
भारतात कोरोना आजारातून बरे झालेल्यांची संख्या आता 99 लाखांच्याही  पुढे गेली असून ती आता एक कोटीपर्यंत पोहोचेल.
कोरोना रूग्ण बरे होण्याचे प्रमाण आज 96.12 टक्क्यांपर्यंत सुधारले आहे. कोरोना रूग्णबाधित होण्याचे आणि हा आजार बरा होणा-यांच्या प्रमाणातील अंतर सातत्याने वाढत आहे. सध्या हे अंतर 96,56,204 आहे.
दहा राज्ये आणि केंद्रशासित प्रदेशामध्ये बरे झालेल्या रूग्णांचे प्रमाण 78.64 टक्के आहे.
कोविड आजारातून केरळमधले 5,111 लोक बरे झाले तर महाराष्ट्रातले 4,279 रूग्ण या आजारातून बरे झाले आहेत. पश्चिम बंगालमधून 1,496 रूग्ण बरे झाल्याची नोंद आहे.
दहा राज्ये आणि केंद्रशासित प्रदेशात कोरोनाची नव्याने बाधा झालेल्यांची संख्या देशातील एकूण संख्येच्या 80.56 टक्के आहे.
गेल्या चोवीस तासांत केरळमध्ये 4,991 जणांना कोरोनाची बाधा झाली. तर महाराष्ट्रातल्या 3,524 जणांना कोरोना झाला. तर पश्चिम बंगालमध्ये 1,153 नवीन रूग्ण नोंदवले गेले आहेत.
गेल्या 24 तासांमध्ये कोरोना आजारामुळे 224 जणांचा मृत्यू झाला आहे. यापैकी 75.45 टक्के दहा राज्ये आणि केंद्रशासित प्रदेशांमधले रूग्ण आहेत.
महाराष्ट्रात कोरोनामुळे 59 जणांचे निधन झाले. हे प्रमाण देशातील कालच्या मृत्यू संख्येच्या 26.33 टक्के आहे. पश्चिम बंगालमधल्या 26 जणांचा तर केरळमधल्या 23 जणांचा मृत्यू कोरोनामुळे झाला.G.Chippalkatti/S.Bedekar/D.Rane
(
पंतप्रधान कार्यालय
4 जुलैला होणाऱ्या धर्म चक्र दिन/आषाढ पौर्णिमा कार्यक्रमाला पंतप्रधान संबोधित करणार
नवी दिल्ली, 3 जुलै 2020
केंद्र सरकारचे सांस्कृतिक मंत्रालय, आंतरराष्ट्रीय बुद्धिस्ट महासंघ 4 जुलै 2020 ला आषाढ पौर्णिमा, धर्म चक्र दिन म्हणून साजरी करत आहे. या दिवशी बुद्धांनी पहिल्या पाच तपस्वी शिष्यांना उत्तर प्रदेशात वाराणसीजवळ सारनाथ इथे, सध्याचे डीअर पार्क, ऋषीपटण इथे पहिला उपदेश केला होता. जगभरातले बौध्द हा दिवस धर्म चक्रपरवत्तना किंवा धर्म चक्र परिवर्तन दिन म्हणून साजरा करतात.
आपल्या गुरु प्रती आदरभावना व्यक्त करण्यासाठी बौद्ध आणि हिंदू हा दिवस गुरु पौर्णिमा म्हणून साजरा करतात. बुद्धांचे आत्मज्ञान, धर्म चक्र परिवर्तन आणि महापरीनिर्वाण भूमी हा भारताला लाभलेला ऐतिहासिक वारसा आणि त्याच्या अनुषगाने राष्ट्रपती रामनाथ कोविंद, राष्ट्रपती भवनातून धर्म चक्र दिनाचे उद्घाटन करतील. भगवान बुद्धांची शांतता आणि न्याय यांची शिकवण तसेच अष्टांग मार्ग यासंदर्भात पंतप्रधान नरेंद्र मोदी, यावेळी व्हिडिओ कॉन्फरन्सिद्वारे संबोधित करतील. सांस्कृतिक मंत्री प्रल्हाद पटेल आणि अल्पसंख्याक व्यवहार राज्य मंत्री किरेन रीजीजू उद्घाटन कार्यक्रमाला संबोधित करतील. मंगोलियाच्या राष्ट्रपतींचे विशेष भाषण यावेळी वाचून दाखवण्यात येईल तसेच मूळ भारतीय मौल्यवान बौद्ध हस्तलिखित शतकांपासून मंगोलियात जतन करण्यात आले आहे ते राष्ट्रपतींना सादर करण्यात येईल.
याशिवाय जगभरातले बौद्ध धार्मिक नेते, विद्वान यांचे संदेश सारनाथ आणि बोधगया इथून दाखवण्यात येतील.
कोविड-19 महामारीमुळे, संपूर्ण कार्यक्रम, यावर्षीच्या 7 मे रोजी झालेल्या यशस्वी आभासी वेसाक  कार्यक्रमाप्रमाणेच आभासी पद्धतीने आयोजित करण्यात येत आहे. 4 जुलैचा हा कार्यक्रम जगभरातले 30 लाख लोक लाईव वेबकास्ट द्वारे अनुभवतील अशी अपेक्षा आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
कोविड लॉकडाऊनच्या कठीण काळातही बीपीपीआयने 2019-20 च्या पहिल्या तिमाहीतील 75.48 कोटी रुपयांच्या उलाढालीच्या तुलनेत 2020-21 च्या पहिल्या तिमाहीत 146.59 कोटी रुपयांची प्रशंसनीय उलाढाल नोंदवली
शाश्वत आणि नियमित कमाईसह स्वयंरोजगार उपलब्ध करुन देताना जगातील ही सर्वात मोठी रिटेल फार्मा साखळी आपल्या “सेवा भी, रोजगार भी” या घोषवाक्याला न्याय देत आहे
नवी दिल्ली, 6 सप्टेंबर 2020
कोविड लॉकडाऊनच्या कठीण काळातही ब्युरो ऑफ फार्मा पीएसयू ऑफ इंडिया अर्थात बीपीपीआय या प्रधानमंत्री जनौषधि परियोजनेची अंमलबजावणी करणाऱ्या संस्थेने 2019-20 च्या पहिल्या तिमाहीतील 75.48 कोटी रुपयांच्या उलाढालीच्या तुलनेत 2020-21 च्या पहिल्या तिमाहीत 146.59 कोटी रुपयांची प्रशंसनीय उलाढाल नोंदवली आहे. 2020 च्या जुलै महिन्यात बीपीपीआयने 48.66 कोटी रुपयांची विक्री केली. 31 जुलै 2020 पर्यंत एकूण विक्री 191.90 कोटी रुपये इतकी होती.
लॉकडाऊन दरम्यान जनऔषधि केंद्रे कार्यरत होती आणि आवश्यक औषधांची अखंडित उपलब्धता सुनिश्चित करण्याच्या वचनबद्धतेचा भाग म्हणून कामकाज सुरु होते. त्यांनी सुमारे 15 लाख फेस मास्क, हायड्रोक्सीक्लोरोक्विनच्या 80 लाख टॅब्लेट आणि 100 लाख पॅरासिटामोल टॅब्लेटची विक्री केली, ज्यामुळे नागरिकांच्या सुमारे 1260 कोटी रुपयांची बचत झाली.
या केंद्रांद्वारे विकल्या गेलेल्या औषधांमध्ये 1250 औषधे आणि 204 सर्जिकल उपकरणे आहेत. 31 मार्च 2024 च्या अखेरीस 2000 औषधं आणि 300 सर्जिकल उत्पादनांपर्यंत वाढ करण्याचे लक्ष्य ठेवले आहे जेणेकरून मधुमेह प्रतिबंधक, हृदय आणि रक्तवाहिन्यासंबंधी औषधे, कर्करोग प्रतिबंधक, वेदनाशामक आणि अँटीपायरेटिक्स, अँटी एलर्जी, गॅस्ट्रो इंटेस्टीनल एजंट्स, जीवनसत्त्वे, खनिजे आणि पूरक आहार, उष्णकटिबंधीय औषधे इ.सर्व आवश्यक औषधे यात समाविष्ट केली जातील.
जनौषधी औषधांची किंमत किमान 50% ने स्वस्त आहे आणि काही बाबतींत, ब्रँडेड औषधांच्या बाजारमूल्याच्या 80% ते 90% पर्यंत स्वस्त आहेत . ही औषधे केवळ डब्ल्यूएचओ-जीएमपी अनुपालन करणाऱ्या उत्पादकांकडून खुल्या निविदा आधारावर खरेदी केली जातात. राष्ट्रीय स्तरावरील मान्यताप्राप्त प्रयोगशाळांमध्ये त्यांची दोन टप्प्यांमध्ये कठोर गुणवत्ता चाचणी प्रक्रिया केली जाते.
दुकानांच्या संख्येच्या बाबतीत, जगातील सर्वात मोठी रिटेल फार्मा साखळी असलेली ही संस्था शाश्वत आणि नियमित कमाईसह सुशिक्षित बेरोजगार तरुणांना स्वयंरोजगाराचा एक चांगला स्रोत पुरवत आहे आणि अशा प्रकारे “सेवा भी, रोजगार भी ” या घोषवाक्याला खरोखरच न्याय देत आहे. अधिकृत आकडेवारीनुसार या योजनेतून देशातील 11600 हून अधिक सुशिक्षित बेरोजगार तरुणांनी या योजनेत सहभागी करून त्यांना कायमस्वरूपी रोजगाराचा थेट स्त्रोत उपलब्ध केला आहे.
मालकांना देण्यात येणारे प्रोत्साहन सध्याच्या 2.50 लाख रुपयांवरून 5.00 लाख रुपये इतके वाढवण्यात आले असून मासिक खरेदीच्या @ 15% दराने दिले जाईल. यासाठी कमाल मर्यादा मासिक 15,000 / - रुपये इतकी असेल. 2.00 लाख रुपयांचे एक-वेळ प्रोत्साहन ईशान्येकडील राज्ये, हिमालयीन भाग, बेट प्रदेश आणि नीती आयोगाकडून महत्वाकांक्षी जिल्हा म्हणून नमूद करण्यात आलेला मागासवर्गीय भाग, किंवा महिला उद्योजक, दिव्यांग, अनुसूचित जमाती व अनुसूचित जमाती यांनी फर्निचर व फिक्स्चरच्या रूपात उघडलेल्या पीएमबीजेपी केंद्रांना प्रदान करण्यात येणार आहे.
औषध विभागाने नोव्हेंबर 2008 मध्ये देशातील सर्व लोकसंख्या विशेषतः गरीब आणि वंचित लोकांसाठी दर्जेदार औषधांचा पुरवठा सुनिश्चित करण्याच्या उद्देशाने जन औषधी योजना देशभरात सुरू केली.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
भारतीय पुरातत्व सर्वेक्षणाच्या गोवा संग्रहालयाने साजरा केला आंतरराष्ट्रीय संग्रहालय दिन
गोवा, 18 मे 2022
भारतीय पुरातत्व सर्वेक्षणाच्या अखत्यारितील गोवा संग्रहालयाने आज आंतरराष्ट्रीय संग्रहालय दिन साजरा केला. यानिमित्ताने ओल्ड गोवा, खोर्ली आणि करमळी परिसरातील शालेय विद्यार्थ्यांसाठी संग्रहालय भेटीचे आयोजन केले होते. याप्रसंगी संग्रहालय अधीक्षक हेमसागर नाईक, सहाय्यक संग्रहालय अधीक्षक डॉ किशोर रघुवंश यांची उपस्थिती होती.
डॉ किशोर रघुवंश यांनी विद्यार्थ्यांना संग्रहालयाचे महत्व समजावून सांगितले. संग्रहालये हे पुस्तकाप्रमाणे असतात. आपण जेवढे अधिक वाचन करु, तेवढे आपल्याला ज्ञान मिळते. संग्रहालये आपला समृद्ध वारसा आणि संस्कृती, कला, स्थापत्यकला आणि परंपरा यांचे दर्शन घडवतात. शालेय विद्यार्थ्यांनी संग्रहालयांना अधिकाधिक भेटी द्यावा, असे आवाहन त्यांनी केले.
नागरिकांमध्ये विशेषतः युवकांना संग्रहालयाचे महत्त्व विशद करण्यासाठी आंतरराष्ट्रीय संग्रहालय दिनाचे आयोजन करण्यात येते. स्वातंत्र्याचा अमृत महोत्सव साजरा करत असताना, यावर्षी ‘संग्रहालयांची शक्ती’ ही संकल्पना घेऊन आंतरराष्ट्रीय संग्रहालय दिन साजरा करण्यात येत आहे.
SRT/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
आयुष मंत्रालय
आंतरराष्ट्रीय योग दिन 2021 साजरा करण्याची पूर्वतयारी म्हणून ऑनलाईन योग प्रशिक्षण कार्यक्रमांचे आयोजन
नवी दिल्ली, 22 एप्रिल 2021
या वर्षीच्या 21 जूनला येणाऱ्या आंतरराष्ट्रीय योग दिवस 2021 साजरा करण्यास अवघे दोन महिने राहिलेले असताना केंद्र सरकारचे आयुष मंत्रालय आणि युवक व्यवहार व क्रीडा मंत्रालय एका संयुक्त कार्यक्रमासाठी एकत्र आले असून त्यांनी सर्वसामान्य जनतेसाठी ऑनलाईन योग प्रशिक्षण कार्यक्रम सुरु केला आहे. 21 एप्रिल 2021 रोजी या कार्यक्रमाची सुरुवात झाली असून 1 मे 2021, 21 मे 2021 आणि 1 जून 2021 या तीन दिवशी हाच संपूर्ण कार्यक्रम पुन्हा परत घेतला जाणार आहे. या प्रशिक्षण कार्यक्रमात सोप्या रीतीने योग शिकण्यासाठी तयार केलेल्या सामायिक योगविषयक नियमावलीनुसार योगाभ्यास शिकविला जाणार आहे. प्रत्येक प्रशिक्षण वर्गात 24 सत्रे आहेत आणि प्रत्येक सत्र जास्तीत जास्त एक तास कालावधीचे आहे. दोन्ही मंत्रालयांनी ह्या प्रशिक्षण कार्यक्रमाची वेळ आंतरराष्ट्रीय योग दिनाला अनुरूप ठरेल अशा रीतीने निश्चित केली आहे कारण हा दिवस सर्वसामान्य जनतेच्या मनात आणि दैनंदिन जीवनात योग साधनेचा समावेश व्हावा यासाठी एक आदर्श निमित्त उपलब्ध करून देतो.
सध्या सर्वत्र पसरलेल्या महामारीशी संपूर्ण जग अत्यंत धैर्याने लढा देत आहे, तरीही या रोगाचा संसर्ग झालेल्यांची संख्या पुनःपुन्हा वाढताना दिसत आहे. लोकांच्या मानसिक आणि शारीरिक आरोग्यावर या महामारीचा होत असलेल्या परिणामाबाबत सर्वदूर चिंतेचे वातावरण पसरलेले आहे. जीवनाच्या या कष्टदायी टप्प्यात बहुआयामी फायदे करून देणारा योगाभ्यास सर्वसामान्यांना अत्यंत उपयोगी पडत आहे आणि बदललेल्या या कटू सत्य परिस्थितीत, आपल्या रोजच्या जीवनात समतोल साधण्यासाठी दीर्घकाळ मदत करणाऱ्या योगाच्या आरोग्य संवर्धक दृष्टीकोनाचे सर्वत्र कौतुक होत आहे. सातत्याने केलेला योगाभ्यास आरोग्य सुधारण्यास आणि नैसर्गिक प्रतिकारशक्ती मजबूत करण्यास मदत करतो.
सामायिक योगविषयक नियमावली म्हणजे 45 मिनिटे चालणारी विविध योगासनांची विशिष्ट मालिका असून आंतरराष्ट्रीय योग दिनाच्या आयोजनाचे ते केंद्रस्थान आहे. भारतातील काही अत्यंत व्यासंगी योग गुरूंनी 2015 मध्ये योगासनांच्या या मालिकेची रचना केली आहे. आंतरराष्ट्रीय योग दिन साजरा करताना, जनसामान्यांकडून सुसंवादी स्वरूपात एकत्रितपणे योगाभ्यास करवून घेण्याच्या कार्यक्रमाचे आयोजन करण्याच्या गरजेतून नवशिक्यांकडून योगाभ्यास करून घेण्यासाठी यात काही आसनांची आदर्श जुळणी करण्यात आली आहे. सर्वांना शिकण्यास सोपी व्हावी अशा पद्धतीने या आसनांच्या मालिकेची रचना करण्यात आली आहे आणि साध्या प्रशिक्षण सत्रांमधून ऑनलाईन वर्गांमध्ये ही आसने शिकता येण्याजोगी आहेत.
S.Thakur/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 204
भारतीय स्पर्धा आयोग
जमनालाल सन्स प्रायव्हेट लिमिटेडकडून मुकंद सुमी स्पेशल स्टील मर्यादितच्या  51% भागभांडवलाच्या अधिग्रहणास भारतीय स्पर्धा आयोगाची मंजूरी
भारतीय स्पर्धा आयोगाने  मुकंद सुमी स्पेशल स्टील मर्यादितच्या  51% भागभांडवलाचे जमनालाल सन्स प्रायव्हेट लिमिटेडकडून होणाऱ्या अधिग्रहणास स्पर्धा कायदा,2002 च्या सेक्शन 31  नुसार काल मंजूरी दिली आहे.
या प्रस्तावित एकीकरणामुळे मुकंद सुमी स्पेशल स्टील मर्यादितच्या 51% भागभांडवलावर JSPLआणि त्यांच्या वारसाचा हक्क राहील. JSPL व मुकंद एकाच समूहाचा भाग आहेत. कंपनी कायदा, 2013 मधील किमान भागभांडवलाच्या नियमाला अनुलक्षून JSPL ने अघिग्रहीत केलेल्या MSSSLच्या नाममात्र शेअर संख्येवर  JSPL आणि काही निबंधकांचा संयुक्त ताबा राहील.
JSPL ही नोंदणी नसलेली आणि बजाज ग्रुप कंपनीच्या विविध शेअर्सवर ताबा असलेली मुख्य गुंतवणूकदार कंपनी आहे. JSPL ही फक्त गुंतवणूकदार व कर्ज देणारी कंपनी आहे आणि कोणतेही उत्पादन घेत नाही वा मालाचा पुरवठा करत नाही.
MSSSL ही खास प्रकारचे लोखंड संयुग हॉट रोल बार्स व हॉट रोल्ड वायर रॉड्स यांची निर्मिती, विपणवन, विक्री आणि वितरण यांच्या कक्षेतील व्यवसाय करते.
याबाबतीतील भारतीय स्पर्धा आयोगाचा सविस्तर आदेश जारी होईल.
मंत्रिमंडळ
ओआयसीएल, एनआयसीएल आणि यूआयआयसीएल यांना भांडवल देण्यास केंद्रीय मंत्रिमंडळाची मंजुरी
नवी दिल्ली, 12 फेब्रुवारी 2020
ओरिएंटल इन्शुरन्स कंपनी लिमिटेड , नॅशनल इन्शुरन्स कंपनी लिमिटेड  आणि यूनायटेड इंडिया इन्शुरन्स कंपनी लिमिटेड  या सार्वजनिक क्षेत्रातल्या तीन विमा कंपन्यांना भांडवल देण्यास केंद्रीय मंत्रिमंडळाने तात्वीक मंजुरी दिली आहे. पंतप्रधान नरेंद्र मोदी यांच्या अध्यक्षतेखाली आज केंद्रीय मंत्रिमंडळाची आज बैठक झाली.
या तीन कंपन्यांच्या गंभीर वित्तीय स्थिती आणि नादारी नियमनाच्या पार्श्वभूमीवर तात्काळ 2,500 कोटी रुपये देण्यास केंद्रीय मंत्रिमंडळाने मंजुरी दिली आहे.
B.Gokhale/S.Kakade/P.Kor
(Visitor Counter : 92